Na temelju članka 31. stavka 1. i 3. Zakona o postupanju s nezakonito izgrađenim zgradama («Narodne novine» broj 68/12, 143/13, 65/17. i 14/19) i članka 36. Statuta Općine Sveti Ivan Žabno («Službeni glasnik Koprivničko- križevačke županije» broj 4/21), Općinsko vijeće Općine Sveti Ivan Žabno na 3. sjednici održanoj 25. studenoga 2021. donijelo je

  **PROGRAM**

 **o namjenskom korištenju sredstava naknade**

 **iz postupka ozakonjenja nezakonito izgrađenih zgrada**

 **na području Općine Sveti Ivan Žabno u 2022. godini**

 I.

Programom o namjenskom korištenju sredstava naknade iz postupka ozakonjenja nezakonito izgrađenih zgrada na području Općine Sveti Ivan Žabno u 2022. godini (u daljnjem tekstu: Program) određuje se namjensko korištenje sredstava za poboljšanje infrastrukturno nedovoljno opremljenih i neopremljenih naselja na području Općine Sveti Ivan Žabno.

 II.

Sredstva naknade iz postupka ozakonjenja nezakonito izgrađenih zgrada (u daljnjem tekstu: sredstva naknade) planirana su u prihodima Proračuna Općine Sveti Ivan Žabno za 2022. godinu ( u daljnjem tekstu: Proračun) u svoti od 15.000,00 kuna (30% od ukupnih sredstava naknade koja su prihod Proračuna).

 III.

Sredstva naknade iz točke II. ovog Programa planiraju se utrošiti za poboljšanje infrastrukturno nedovoljno opremljenih naselja na području Općine Sveti Ivan Žabno i to za:

-rekonstrukciju nogostupa u Predavcu Križevačkom.

 IV.

Ovaj Program objavit će se u «Službenom glasniku Koprivničko- križevačke županije», a stupa na snagu 1. siječnja 2022. godine.

 OPĆINSKO VIJEĆE

 OPĆINE SVETI IVAN ŽABNO

KLASA: 363-02/21-01/06

URBROJ: 2137/19-02/1-21-1

Sveti Ivan Žabno, 25. studenoga 2021.

 PREDSJEDNIK:

 Krešimir Habijanec